Σαρντούρι Β΄

Ο Σαρντούρι Β΄ ήταν βασιλεύς των Ουραρτίων (763 π.Χ.-735 π.Χ.) ως διάδοχος του πατέρα του Αργκίστι Α΄ της Ουραρτού. Το βασίλειο των Ουραρτίων έφτασε την περίοδο που ήταν βασιλιάς στο μέγιστο της ισχύος του με επιτυχείς εκστρατείες απέναντι σε γειτονικά βασίλεια ιδιαίτερα την Ασσυρία. Η διαδοχή του Σαρντούρι Β΄ δεν είναι σαφής από την στιγμή που καταγράφεται βασιλιάς με το όνομα "Σαρντούρι Γ΄", ο διάδοχος του Ρούσα Α΄ ήταν πιθανότατα γιος του.Roaf M. (2012), Could Rusa son of Erimena have been king of Urartu during Sargon's eight campaign? (in:) S. Kroll, C. Gruber, U. Hellwag, M. Roaf, P. Zimansky (eds), Biainili-Urartu. The Proceedings of the Symposium Held in Munich 12–14 October 2007, Acta Iranica 51, σσ. 187–216https://www.academia.edu/14069481 Ο Σαρντούρι Β΄ επέκτεινε σημαντικά το βασίλειο του κατακτώντας τόσο την Κολχίδα όσο και άλλες περιοχές στην κοιλάδα του Ευφράτη. Οι πηγές του βασιλείου της Ουραρτού αναφέρουν εκστρατείες του Σαρντούρι Β΄ στην "Βαβιλού", μια περιοχή στην οποία ζούσαν οι Κασσίτες στην αυτοκρατορία της Βαβυλωνίας.Stanley Arthur Cook, Martin Percival Charlesworth, John Bagnell Bury (1924). The Cambridge Ancient History. σ. 310 Οι Ασσύριοι ωστόσο υπό την ηγεσία του βασιλιά τους Τιγκλάθ Πιλεσέρ Γ΄ συνέτριψαν τον ίδιο και τον συνασπισμό εναντίον τους, τον ανάγκασαν να οπισθοχωρήσει πέρα από τον Ευφράτη.Liverani, Mario (2014). The Ancient Near East: History, Society and Economy. Translated by Tabatabai, Soraia. New York, NY: Routledge. σ. 523 Ο Σαρντούρι Β΄ ήταν υπερβολικά αλαζόνας για την ισχύ του, ανήγειρε ένα ισχυρό τείχος στην πρωτεύουσα του Τούσπα (Βαν) με την επιγραφή:

"Ο τεράστιος βασιλιάς, ο πανίσχυρος βασιλιάς, ο βασιλιάς του Σύμπαντος, ο βασιλιάς που δεν είχε κανέναν όμοιο, δεν φοβήθηκε ποτέ καμιά μάχη και ταπείνωσε όσους δεν υποτάχθηκαν στην εξουσία του"

Ο Αρμένιος αρχαιολόγος Τζόσεφ Όρμπελι βρήκε στην Βαν δύο επιγραφές (1912) που εξιστορούν όλα τα κατορθώματα και τις κατακτήσεις του Σαρντούρι Β΄.

Παραπομπές

Πηγές

Roaf M. (2012), Could Rusa son of Erimena have been king of Urartu during Sargon's eight campaign? (in:) S. Kroll, C. Gruber, U. Hellwag, M. Roaf, P. Zimansky (eds), Biainili-Urartu. The Proceedings of the Symposium Held in Munich 12–14 October 2007, Acta Iranica 51.
Stanley Arthur Cook, Martin Percival Charlesworth, John Bagnell Bury (1924). The Cambridge Ancient History. 
Liverani, Mario (2014). The Ancient Near East: History, Society and Economy. Translated by Tabatabai, Soraia. New York, NY: Routledge. 

Κατηγορία:Βασιλείς των Ουραρτίων